Държавен вестник, бр. 90, 2003 г., стр. 43

Б Р О Й  90
Д Ъ Р Ж А В Е Н   В Е С Т Н И К
С Т Р .  43
1. юридическо лице, което е професионален
инвеститор по смисъла на § 1, т. 1, буква “б”
ЗППЦК, чиято цел е инвестиране в ценни кни-
жа и което не е институционален инвеститор и
не е дружество по Закона за малките и средни
предприятия;
2. физическо лице, което е професионален
инвеститор по смисъла на § 1, т. 1, буква “б”
ЗППЦК и изрично иска да бъде регистрирано
при условията и по реда на ал. 3 и 4.
(3) Физическото лице, което за целите на
ал. 1, т. 3 иска да бъде регистрирано като “про-
фесионален инвеститор”, трябва да отговаря
най-малко на две от следните условия:
a) през последните четири тримесечия има
извършени средно по 10 сделки с ценни кни-
жа на стойност не по-малко от 10 000 лв. за
тримесечие;
б) портфейлът от ценни книжа на лицето е
на стойност най-малко 50 000 лв.;
в) лицето е работило най-малко една годи-
на във финансовия сектор на длъжност, която
изисква познания относно инвестирането в
ценни книжа.
(4) Лицето по ал. 3 подава до комисията за-
явление за регистриране, към което прилага
документи, удостоверяващи обстоятелствата по
ал. 3. Комисията се произнася по заявлението в
14-дневен срок и уведомява заявителя за своето
решение в 7-дневен срок.
(5) Комисията води регистър на физичес-
ките лица, регистрирани като професионални
инвеститори. Емитентите имат право на сво-
боден достъп до информацията, съдържаща се
в регистъра.
(6) Физическите лица, регистрирани като
професионални инвеститори, се отписват по
тяхно искане от регистъра по предходната али-
нея. Алинея 4 се прилага съответно.
Г л а в а  ч е т в ъ р т а
РЕД ЗА ПОТВЪРЖДАВАНЕ НА ПРОСПЕКТ
Раздел I
Общи разпоредби
Чл. 13. (1) Лице, което иска потвърждаване
на проспект, подава в комисията писмено заяв-
ление на хартиен носител и регистрационна
форма на електронен носител по установен от
заместник-председателя образец и формат, към
които прилага документите по раздел II.
(2) Лицето по ал. 1, наричано в тази глава
“заявител”, може да бъде:
a) при първично публично предлагане на
ценни книжа—емитентът, инициаторите на
учредяващото се дружество при предлагане на
акции на дружество в процес на учредяване по
чл. 5, ал. 2 ЗППЦК, инвестиционният посред-
ник по чл. 5 ЗППЦК, а при предлагане на акции
на инвестиционно дружество от отворен тип—
и неговото управляващо дружество;
б) при вторично публично предлагане на
ценни книжа—емитентът, предложителят на
ценните книжа, както и лицето, което иска да
бъдат приети за търговия на регулиран пазар
ценни книжа, на които то не е емитент.
(3) Когато заявител или емитент е чуждест-
ранно лице, както и когато това се налага от
правния статут на заявителя или емитента,
изискванията към документите по раздел II се
прилагат съответно.
(4) Заявлението и регистрационната форма
за потвърждаване на проспект се попълват на
български език. Документите, които се изиск-
ват по реда на наредбата и са издадени на език,
различен от българския, трябва да бъдат съп-
роводени от  превод на български език и лега-
лизирани в съответствие с изискванията на
действащото законодателство. При несъответ-
ствие между текстовете за верни се приемат
данните в превода на български език.
(5) В случай че документ по раздел II е бил
подаден вече в комисията и съдържащите се в
него данни не са променени или не са настъпили
нови обстоятелства, това се посочва в заявлени-
ето и документът не се представя повторно.
Чл. 14. (1) Със заявлението за потвърждава-
не на проспект може да бъде поискано от коми-
сията да потвърди проспекта, без той да съдър-
жа някои от данните, предвидени в наредбата.
В тези случаи към заявлението се прилага обос-
новка, удостоверяваща, че условията на чл. 87
ЗППЦК са спазени.
(2) Със заявлението за потвърждаване на
проспект може да бъде поискано от комисията
да разреши частично освобождаване от задъл-
жението за публикуването му. В този случай
към заявлението се прилагат доказателства, че
условията на чл. 12 са спазени.
(3) Заявителят може да поиска от комисия-
та да разреши пълно освобождаване от задъл-
жението за публикуване на проспект. В този
случай той подава писмено заявление на харти-
ен носител и регистрационна форма на елект-
ронен носител по установен от заместник-пред-
седателя образец и формат, към което прилага
доказателства, че условията на чл. 12 са спазе-
ни, както и съответните документи по раздел II,
с изключение на проспекта.
Чл. 15.  Комисията се произнася по заявле-
нието за потвърждаване на проспект по реда на
чл. 91 и 92 ЗППЦК.
Раздел II
Подавани в комисията документи за
потвърждаване на проспект
Чл. 16. (1) Към заявлението за потвържда-
ване на проспект за първично публично пред-
лагане, съответно за вписване в регистъра на
комисията на емисия ценни книжа за вторично
публично предлагане, се прилагат:
1. проспектът;